b"\n_START_ARTICLE_\nDominic Monaghan\n_START_SECTION_\nUra\n_START_PARAGRAPH_\nVaikka Monaghan teki nuorena t\xc3\xb6it\xc3\xa4 monella alalla h\xc3\xa4n halusi aina n\xc3\xa4yttelij\xc3\xa4ksi. Toisen vuotensa j\xc3\xa4lkeen St. Anne's High Schoolissa Dominicista tuli koulun vakion\xc3\xa4yttelij\xc3\xa4 esimerkiksi  sellaisissa koulun\xc3\xa4ytelmiss\xc3\xa4 kuin Oliver Twist, A Christmas Carol ja Bugsy Malone ennen liittymist\xc3\xa4\xc3\xa4n Manchester Youth Theatreen. Siell\xc3\xa4 h\xc3\xa4net valittiin n\xc3\xa4yttelem\xc3\xa4\xc3\xa4n Geoffrey Shawcrossia nelj\xc3\xa4n kauden ajan ohjelmassa Hetty ratkaisee. Monaghanin ensimm\xc3\xa4inen elokuvarooli oli saksalaisena merimiehen\xc3\xa4 Sashana televisioelokuvassa Vihollisen vesill\xc3\xa4._NEWLINE_Monaghan on selostaja Ringers: Lord of the Fans -dokumentissa Taru sormusten herrasta -fandomista. Vasemmassa k\xc3\xa4dess\xc3\xa4\xc3\xa4n Monaghanilla on tatuointi Elvish-sanasta \xe2\x80\x9dyhdeks\xc3\xa4n\xe2\x80\x9d, joka on merkki osallistumisesta Taru sormusten herraan, ja se osoittaa, ett\xc3\xa4 h\xc3\xa4nen hahmonsa oli yksi Sormuksen ritareista, joita oli yhteens\xc3\xa4 yhdeks\xc3\xa4n. My\xc3\xb6s useat muut elokuvassa n\xc3\xa4ytelleet ottivat samanlaiset tatuoinnit elokuvan tuotannon aikana. Tatuoinnin alapuolella on toinen, jossa lukee \xe2\x80\x9dLife imitates art\xe2\x80\x9d (suom. El\xc3\xa4m\xc3\xa4 j\xc3\xa4ljittelee taidetta). Vasemmassa k\xc3\xa4dess\xc3\xa4\xc3\xa4n h\xc3\xa4nell\xc3\xa4 on tatuointi \xe2\x80\x9dLiving is easy with eyes closed\xe2\x80\x9d (suom. El\xc3\xa4minen on helppoa silm\xc3\xa4t kiinni), joka on ote The Beatlesin kappaleesta \xe2\x80\x9dStrawberry Fields Forever\xe2\x80\x9d. Vasempaan jalkaan \xc3\xa4nell\xc3\xa4 on tatuoituna kaksi t\xc3\xa4hte\xc3\xa4, joista toinen on musta ja toinen valkoinen._NEWLINE_X-Men -spin-offissa X-Men Origins: Wolverine Monaghanin piti n\xc3\xa4ytell\xc3\xa4 elokuvan hahmoa nimelt\xc3\xa4 Bernell Bohusk, mutta h\xc3\xa4n n\xc3\xa4yttelikin Chris Bradleyt\xc3\xa4."